Annamaria Giotto

Annamaria Giotto (4. syyskuuta 1915 Venetsia – 20. kesäkuuta 2021 Bergamo) oli italialainen koripalloilija ja Euroopan mestari.

Giotto voitti Italian naisten maajoukkueessa Euroopan mestaruuden Italian-kotikisoissa 1938, jotka olivat historian ensimmäiset naisten Euroopan-mestaruuskilpailut. Kyseinen Euroopan mestaruus on vuoteen 2022 mennessä ainoa Italian naisten voittama. Giotto teki pisteitä jokaisessa neljässä pelaamassaan ottelussa ja oli joukkueensa paras pisteidentekijä. Hän oli myös Italian naisten pääsarjan parhaita pisteidentekijöitä 1930-luvun lopulla ennen uransa lopettamista vuonna 1939. Giotto kuoli Bergamossa 105-vuotiaana 20. kesäkuuta 2021.

Lähteet 

Italialaiset koripalloilijat
Yli satavuotiaiksi eläneet italialaiset
Vuonna 1915 syntyneet
Vuonna 2021 kuolleet